EXP: IN627A 2016/1-0. SOLICITUDE DE GAS GALICIA SDG SA CORRESPONDENTEÁ REDE DE DISTRIBUCIÓN PARA SUBMINISTRACIÓN DE GAS NATURAL EN ASNEVES
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 07/04/2016)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: PETICIONARIO: Gas Galicia SDG SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707–Santiago de Compostela (A Coruña). O 08/05/2009 a Dirección Xeral de Industria, Enerxía e Minas ditou resolución pola que se outorgou a Gas Galicia SDG SA a autorización administrativa previa da rede de distribución de gas natural no termo municipal das Neves (Pontevedra), que se publicou no Diario Oficial de Galicia do 08/06/2009 e no Boletín Oficial da Provincia do 11/06/2009. O proxecto que serviu de base para esta autorización administrativa recolle a instalación da rede de distribución de gas natural na parte da Plataforma Loxística de Salvaterra–As Neves (PLISAN) situada dentro do termo municipal das Neves, así como su conexión, para su abastecemento de gas natural, coa rede de distribución do termo municipal de Salvaterra de Miño. O 02/02/2016 Gas Galicia SDG SA solicitou a aprobación do proxecto de execución da infraestrutura gasista correspondente á rede de distribución para subministración de gas natural en MOP 4 bar a As Neves (Pontevedra). Este proxecto de execución recolle a instalación da rede de distribución no núcleo urbano das Neves e a súa conexión, para o seu abastecemento de gas natural, á rede do termo municipal de Salvaterra de Miño. De acordo co disposto nos antecedentes, o proxecto de execución da rede de distribución de gas natural en As Neves, que se tramitará baixo o nº de expediente IN627A 2016/1-0, someterase non só ao procedemento de aprobación do proxecto de execución, senón tamén ao procedemento de autorización administrativa porque a infraestrutura gasista difire da contemplada no proxecto que serviu de base para o outorgamento da autorización administrativa a Gas Galicia SDG SA para a distribución de gas natural no termo municipal das Neves. En consecuencia, o obxecto da petición é a autorización administrativa e a aprobación do proxecto de execución da infraestrutura gasista correspondente á rede de distribución para subministración de gas natural en MOP 4 bar a As Neves (Pontevedra). A rede de distribución das Neves terá o seu inicio na rede de distribución do veciño concello de Salvaterra de Miño, no lugar das Zamaroas. Dende aquí discorrerá soterrada pola estrada PO-400 ata o cruzamento coa estrada PO-415 no lugar da Igrexa. Dende este punto discorrerá por diferentes parroquias ata acadar a rúa Entrecís, onde se dividirá en varios ramais, distribuíndose polas distintas rúas do casco urbano das Neves. A rede dimensionarase para unha presión relativa de cálculo de 4,0 bar, terá unha lonxitude de 6.308 m e realizarase en tubaxe de polietileno PE100 SDR 17,6 / SDR 17 de varios diámetros (200, 110, 90 e 63 mm) e aceiro GrL245 de varios diámetros (8” e 4”). TERMO MUNICIPAL: A solicitude afecta ao termo municipal das Neves, na provincia de Pontevedra. ORZAMENTO: Trescentos quince mil centro sesenta euros (315.160,00 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data de publicación deste anuncio, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, planta 4ª, 15781–Santiago de Compostela, así como na Xefatura Territorial de Pontevedra da Consellería de Economía, Emprego e Industria, R/ Fernández Ladreda, 43, 5º–36071 Pontevedra. Santiago de Compostela, a 29 de febreiro de 2016.—O Director Xeral de Enerxía e Minas, Federica Wach Vinade.